[..]

**65. Par priekšlikumu valstij piekrītošā dzīvokļa īpašuma Dārza ielā 14-5, Skrundā, Kuldīgas novadā, pārņemšanai**

*Ziņo I. Bērziņa*

Izskatot Valsts ieņēmumu dienesta 05.09.2022. vēstuli Nr. P009-5/5.1/1862 “Par valstij piekritīgo nekustamo īpašumu Dārza ielā 14-5, Skrundā, Kuldīgas nov.” (reģistrācijas Nr. NĪ/22/9.16/1054, 05.09.2022.), Kuldīgas novada dome konstatē:

1. Dzīvokļa īpašums Dārza ielā 14-5, Skrundā, Kuldīgas novadā, kadastra Nr. 62099000295, ir trīsistabu dzīvoklis ar platību 66,3 m2, telpu grupas kadastra apzīmējums 62090040188001005, kopīpašuma 663/4841 domājamās daļas no zemes vienības ar kadastra apzīmējumu 62090040188 un daudzdzīvokļu dzīvojamās ēkas ar kadastra apzīmējumu 62090040188001, īpašumtiesības zemesgrāmatās nostiprinātas uz SIA “INGEMANN”, vienotais reģistrācijas Nr. 41203023651, vārda (Skrundas pilsētas zemesgrāmatas nodalījums Nr. 302-5). Zemesgrāmatas nodalījumā nav ierakstu par noslēgtiem dzīvojamās telpas īres līgumiem. Dzīvokļa īpašumā no 2011. gada ir deklarētas 2 personas.
2. Valsts ieņēmumu dienests informē, ka saskaņā ar Latvijas Republikas Uzņēmuma reģistra 2019. gada 14. janvāra lēmumu Nr. 6-12/5305, ar kuru SIA “INGEMANN”, reģistrācijas Nr. 41203023651, ir izslēgta no komercreģistra, manta - dzīvokļa īpašums Nr. 5 (kadastra apzīmējums 62090040188001005) Dārza ielā 14 - 5, Skrundā, Kuldīgas novadā, kadastra Nr. 62099000295, ar Valstij piekritīgā nekustamā īpašuma fakta konstatācijas aktu ir ņemts valsts uzskaitē.
3. Atbilstoši Publiskas personas mantas atsavināšanas likuma:
   1. 42. panta pirmajai daļai*“Valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.”;*
   2. 42.1 pantā noteiktajam *“(1) Valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu. (2) Ministru kabineta vai pašvaldības domes lēmumā par nekustamā īpašuma nodošanu pilnvaro nekustamā īpašuma ieguvēju parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā. Šajā gadījumā iestādes atbrīvojamas no kancelejas nodevas samaksas, kas saistīta ar nekustamā īpašuma ierakstīšanu un īpašuma tiesību nostiprināšanu zemesgrāmatā. (3) Visas ar valstij vai pašvaldībai piekrītošā nekustamā īpašuma ierakstīšanu zemesgrāmatā saistītās darbības veic ieguvējs par sava budžeta līdzekļiem, izņemot gadījumu, kad šīs publiskās personas ir vienojušās citādi.”.*
4. Skrundas pilsētā ir ierobežots pašvaldībai piederošo 3 istabu dzīvokļu piedāvājums izīrēšanai. Pēc Kuldīgas novada pašvaldības speciālistu rīcībā esošās informācijas dzīvoklis ir dzīvošanai derīgā stāvoklī un tas būtu nepieciešams, lai nodrošinātu likumā “Par pašvaldībām” 15. panta pirmās daļas 9. punktā noteikto funkciju izpildi.
5. Likuma “Par pašvaldībām” 15. panta pirmās daļas 9. punkts nosaka, ka “*Pašvaldībām ir šādas autonomās funkcijas: sniegt palīdzību iedzīvotājiem dzīvokļa jautājumu risināšanā*”.

Ņemot vērā iepriekš minēto un pamatojoties uz Publiskas personas mantas atsavināšanas likuma 42. panta otro daļu, 42.1 pantu, likuma “Par pašvaldībām” 14. panta pirmās daļas 2. punktu, 15. panta pirmās daļas 9. punktu, atklāti balsojot ar 11 balsīm „par” *(I. Bērziņa, A. Roberts, I. Astaševska, A. Kimbors, B. Freija, B. Mikāla, R. Lapuķis, R. Ernsons, D. Kalniņa, K. Ansone, R. Karloviča)*, „pret” nav, „atturas” nav, Kuldīgas novada dome ***nolemj:***

1. Noteikt, ka dzīvokļa īpašums Dārza ielā 14-5, Skrundā, Kuldīgas novadā, ir nepieciešams pašvaldības autonomo funkciju nodrošināšanai saskaņā ar likuma “Par pašvaldībām” 15. panta pirmās daļas 9. punktu -sniegt palīdzību iedzīvotājiem dzīvokļa jautājumu risināšanā.
2. Pārņemt Kuldīgas novada pašvaldības īpašumā bez atlīdzības dzīvokļa īpašumu Dārza ielā 14-5, Skrundā, Kuldīgas novadā.
3. Kuldīgas novada pašvaldībai segt visus izdevumus, kas saistīti ar dzīvokļa īpašuma Dārza ielā 14-5, Skrundā, Kuldīgas novadā, pārņemšanu un nostiprināšanu zemesgrāmatā uz Kuldīgas novada pašvaldības vārda.
4. Finansējumu piešķirt no Nekustamo īpašumu nodaļas budžeta.
5. Atbildīgais par lēmuma izpildi - Nekustamo īpašumu nodaļa.

***Pielikumā:*** objekta fotofiksācija.

***Pievienotie dokumenti:***Valsts ieņēmuma dienesta 05.09.2022. vēstule Nr. P009-5/5.1/1862 “Par valstij piekritīgo nekustamo īpašumu Dārza ielā 14-5, Skrundā, Kuldīgas nov.”.

***Lēmums nosūtāms***: Skrundas pilsētas un Skrundas pagasta pārvaldei, Nekustamo īpašumu nodaļai, Valsts ieņēmumu dienestam, *FP.lietvediba@vid.gov.lv,* Vides aizsardzības un reģionālās attīstības ministrijai, uz oficiālo e-adresi.

[..]

Sēdi vadīja

Kuldīgas novada domes priekšsēdētāja (paraksts) I. Bērziņa

Protokolēja

lietvede (paraksts) E. Nudiena

***IZRAKSTS PAREIZS***

Kuldīgas novada pašvaldības

lietvede (paraksts)\* E. Nudiena

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU